Source: http://www.markab.sk/MARKAB-html/MARKAB-11%2038%20-%20zivnosti.htm
Timestamp: 2020-01-17 19:41:21+00:00

Document:
ABSOLVENTI Elektrotechnického minima si môžu otvoriť remeselné alebo viazané živnosti
- podmienky -
A – Remeselná živnosť
B – Viazaná živnosť
C – Revízie elektrického ručného náradia a elektrických spotrebičov počas používania
A - REMESELNÁ ŽIVNOSŤ – pre odbor elektrotechnika
Pre vydanie živnostenského oprávnenia na remeselnú živnosť pre oblasť elektrotechniky sa podľa Živnostenského zákona vyžaduje, aby žiadateľ o takéto živnostenské oprávnenie Živnostenskému úradu predložil tieto doklady:
1. doklad, ktorým žiadateľ preukáže elektrotechnickú kvalifikáciu - takýmito dokladom
a) výučný list elektrotechnického učebného odboru alebo maturitné vysvedčenie
elektrotechnického študijného odboru alebo vysokoškolský diplom elektrotechnického študijného odboru
b) výučný list neelektrotechnického učebného odboru alebo maturitné vysvedčenie neelektrotechnického študijného odboru ku ktorému (výučnému listu alebo maturitnému vysvedčeniu) žiadateľ pripojí osvedčenie o absolvovaní akreditovaného vzdelávacieho programu so zameraním na elektrotechniku v rozsahu vzdelávacieho programu minimálne 400 hodín (takýmto osvedčením je osvedčenie o absolvovaní akreditovaného vzdelávacieho programu ELEKTROTECHNICKÉ MINIMUM v spoločnosti MARKAB s.r.o., Žilina
POZNÁMKA: pre vydanie živnostenského oprávnenia pre remeselnú živnosť Živnostenský úrad nevyžaduje predloženie i osvedčenia o odbornej spôsobilosti v elektrotechnike (§§ 22, 23, 24 podľa vyhl. MPSVR SR č. 508/2009 Z. z.) – ALE aby držiteľ takéhoto živnostenského oprávnenia mohol pracovať i na vyhradených technických zariadeniach elektrických, musí byť držiteľom i osvedčenia o odbornej spôsobilosti v elektrotechnike, čo je v súlade so zákonom č. 124/2006 Z. z.
2. doklad, ktorým žiadateľ preukáže odbornú prax v elektrotechnickom odbore v rozsahu
najmenej 2 roky
POZNÁMKA: Takáto požiadavka na dĺžku odbornej praxe sa vyžaduje vždy, nezávisle na
tom akými dokladmi žiadateľ preukazuje elektrotechnickú kvalifikáciu.
Pozor: v elektrotechnike sa odborná prax môže počítať len odo dňa kedy príslušná osoba
získala elektrotechnickú kvalifikáciu - činnosti na elektrických zariadeniach vykonávané pred
získaním dokladu o elektrotechnickej kvalifikácii sa do odbornej elektrotechnickej praxe
B - VIAZANÁ ŽIVNOSŤ – pre odbor elektrotechnika
Podľa Živnostenského zákona, absolvent akreditovaného vzdelávacieho programu zameraného na elektrotechniku v rozsahu vzdelávania minimálne 400 hodín (patrí sem i absolvent akreditovaného vzdelávacieho programu ELEKTROTECHNICKÉ MINIMUM v spoločnosti MARKAB s.r.o., Žilina) môže získať i živnostenské oprávnenie pre viazanú živnosť.
Žiadateľ predkladá Živnostenskému úradu tieto doklady:
Ak osoba (žiadateľ o živnostenské oprávnenie viazanej živnosti) nikoho ďalšieho nebude zamestnávať, na vydanie živnostenského oprávnenia viazanej živnosti stačí, aby predložil doklad o odbornej spôsobilosti, ktorým je osvedčenie o odbornej spôsobilosti - minimálne
§ 22 - samostatný elektrotechnik (pozn.: na vydanie osvedčenia §22 – samostatný elektrotechnik je vyžadovaná odborná prax v elektrotechnike najmenej 1 rok).
Ak osoba (žiadateľ o živnostenské oprávnenie viazanej živnosti) bude zamestnávať i ďalšie osoby s osvedčeniami o odbornej spôsobilosti v elektrotechnike, na vydanie živnostenského oprávnenia viazanej živnosti musí živnostenskému úradu predložiť oprávnenie, ktoré, na základe žiadosti môže získať od niektorej OPO organizácie (napr. od: Technická inšpekcia, Štátna skúšobňa Piešťany, TUV Slovakia, ... )
POZNÁMKA: Do oprávnenia viazanej živnosti Živnostenský úrad napíše len to, čo je uvedené v Živnostenskom zákone - to ale nevadí, lebo toto živnostenské oprávnenie sa vydáva buď na základe osvedčenia o odbornej spôsobilosti v elektrotechnike alebo na základe oprávnenia a tieto doklad špecifikujú aké činnosti na elektrických zariadeniach príslušný držiteľ tohto živnostenského oprávnenia môže vykonávať.
C – REVÍZIE ELEKTRICKÉHO RUČNÉHO NÁRADIA A ELEKTRICKÝCH SPOTREBIČOV
Podľa § 9 ods. (1) pism. d) a e) vyhl MPSVR č. 508/2009 Z. z. (časová verzia od: 1.9.2014):
Stav bezpečnosti technického zariadenia kontroluje:
- revíziu elektrického ručného náradia počas používania a revíziu elektrického spotrebiča počas používania vykonáva prevádzkovateľom určená osoba s odbornou spôsobilosťou podľa § 22 až 24 alebo prevádzkovateľom určená poučená osoba pod dohľadom osoby s odbornou spôsobilosťou podľa § 22 až 24.
- kontrolu elektrického ručného náradia počas používania a kontrolu elektrického spotrebiča počas používania vykonáva prevádzkovateľom určená osoba s odbornou spôsobilosťou podľa § 20 až 24
Aké činnosti je potrebné vykonať počas revízii alebo kontrol elektrického ručného náradia a elektrických spotrebičov počas ich používania sú uvedené v STN 33 1600 a STN 33 1610
Návrat a ďalšie informácie - kliknite sem

References: § 22
 §22
 § 9
 § 22
 § 22
 § 20